**LĪGUMS**

**Par autoruzraudzības veikšanu būvprojektam “Jauno Stropu mikrorajona promenādes un mehānisko transporta līdzekļu novietnes izbūve pie pilsētas pludmales, Daugavpilī”**

**1.būves kārta “Jauno Stropu pludmales stāvlaukuma izbūve, Daugavpilī”**

Daugavpils 2017.gada 25.aprīlī

**Daugavpils pilsētas pašvaldības iestāde „Komunālās saimniecības pārvalde”**, reģ.Nr. 90009547852, juridiska adrese: Saules iela 5a, Daugavpilī, LV-5401, turpmāk saukts Pasūtītājs, tās **vadītāja** **Aivara Pudāna** personā, kurš rīkojas pamatojoties uz iestādes Nolikumu, no vienas puses, un

**Arhitektūrinženieru kompānija “Arhis” Sabiedrība ar ierobežotu atbildību**, reģ.Nr.40003000604, juridiska adrese: Raiņa iela 26b, Daugavpils, LV-5401, turpmāk saukta Autoruzraugs, **tās valdes locekļa ar tiesībām pārstāvēt kapitālsabiedrību atsevišķi Igora Adlersberga** personā, no otras puses,

pamatojoties uz Daugavpils pilsētas domes iepirkuma komisijas 2015.gada 3.jūnija lēmumu (iepirkumu komisijas sēdes protokols Nr.4) iepirkumā “Būvprojekta “Jauno Stropu mikrorajona promenādes un mehānisko transporta līdzekļu novietnes izbūve pie pilsētas pludmales, Daugavpilī” izstrāde”, identifikācijas Nr.DPD 2015/44, noslēdza šādu Līgumu:

**1.LĪGUMA PRIEKŠMETS**

1.1.Pasūtītājs uzdod, bet Autoruzraugs apņemas veikt autoruzraudzību, turpmāk – Autoruzraudzība, atbilstoši būvprojekta „Jauno Stropu mikrorajona promenādes un mehānisko transporta līdzekļu novietnes izbūve pie pilsētas pludmales, Daugavpilī” (turpmāk tekstā – Būvprojekts), 1.būves kārtas “Jauno Stropu pludmales stāvlaukuma izbūve, Daugavpilī” un Tehniskajā specifikācijā noteiktajam darba apjomam (autoruzraudzības apjoms), ievērojot šī Līguma nosacījumus un normatīvos aktus, tai skaitā Ministru kabineta 2014.gada 19.augusta noteikumus Nr.500 „Vispārīgie būvnoteikumi” būvobjektā Jauno Stropu mikrorajona promenādes un mehānisko transporta līdzekļu novietne pie pilsētas pludmales, Daugavpilī, 1.būves kārta “Jauno Stropu pludmales stāvlaukuma izbūve, Daugavpilī”, turpmāk tekstā - Būvobjekts.

1.2.Autoruzraugs garantē, ka viņam ir visas nepieciešamās licences un sertifikāti, kas nepieciešami Autoruzraudzības veikšanai.

**2.LĪGUMA IZPILDES TERMIŅŠ**

Autoruzraudzības darbu veikšanas termiņš tiek noteikts no dienas, kad būvuzņēmējs, kuram jāveic būvniecības darbi (turpmāk – Būvuzņēmējs), ir uzsācis būvdarbus un līdz būvdarbu pabeigšanai Būvobjektā un tā nodošanai ekspluatācijā ar pieņemšanas – nodošanas aktu.

**3.LĪGUMA CENA UN APMAKSAS KĀRTĪBA**

3.1.Būvprojekta 1.būves kārtas “Jauno Stropu pludmales stāvlaukuma izbūve, Daugavpilī” autoruzraudzības Līguma summa saskaņā ar Finanšu piedāvājumu (autoruzraudzības summa) un Tāmi ir 1900,00 EUR /*viens tūkstotis deviņi simti euro 00 centi*/, PVN 21% 399,00 EUR /*trīs simti deviņdesmit deviņi euro 00 centi*/, pavisam kopā ar PVN 21% 2299,00 EUR /*divi tūkstoši divi simti deviņdesmit deviņi euro 00 centi*/.

3.2.Samaksa par autoruzraudzības sniegšanu Pasūtītājs veic pa daļām, katru mēnesi, proporcionāli iepriekšējā mēnesī faktiski izpildītajam būvdarbu apjomam, attiecībā pret kopējo autoruzraudzības apjomu (100%) (viens simts procenti) naudas izteiksmē. Autoruzraudzības apjoma proporcija iepriekšējam mēnesim tiek aprēķināta, vadoties no iepriekšējā mēnesī izpildīto būvdarbu apjoma attiecībā pret kopējo būvdarbu apjomu (100%) (viens simts procenti) naudas izteiksmē.

3.3.Pasūtītājs Līguma summas samaksu veic 30 (trīsdesmit) kalendāro dienu laikā pēc Autoruzraudzības darbu nodošanas – pieņemšanas akta, ar kuru tiek pieņemta Autoruzraudzība vai tā daļa, abpusējas parakstīšanas un Autoruzrauga sagatavota rēķina saņemšanas dienas.

3.4.Visus maksājumus, kas izriet no Līguma, Pasūtītājs veic ar pārskaitījumu uz Līgumā norādīto Autoruzrauga norēķinu kontu. Par Autoruzraudzības darbu apmaksas dienu tiek uzskatīta diena, kad Pasūtītājs ir veicis finanšu līdzekļu norēķinu uz Līgumā norādīto Autoruzrauga norēķinu kontu, ko apliecina attiecīgā bankas izraksta izdruka.

3.5.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**4.AUTORUZRAUDZĪBAS NOTEIKUMI**

4.1.Autoruzrauga norādījumi ir saistoši Pasūtītājam un Būvuzņēmējam no brīža, kad tie ierakstīti autoruzraudzības žurnālā.

4.2.Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvdarbu procesu un sniegt priekšlikumus par iespējamiem risinājumiem.

4.3.Autoruzraugs informē Pasūtītāju un normatīvajos aktos noteiktās institūcijas par darbu gaitā konstatētajiem trūkumiem, pieļautajām atkāpēm no ieceres dokumentācijas vai Latvijas būvnormatīvu pārkāpumiem.

 4.4.Autoruzrauga pienākums ir piedalīties būvniecībā iesaistīto grupu sanāksmēs.

**5.PUŠU PIENĀKUMI UN TIESĪBAS**

5.1.Autoruzraugam, ja nepieciešams, 2 (divu) darba dienu laikā no iepirkuma līguma noslēgšanas brīža, jāiesniedz civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumi Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, ar atbildības limitu 100% no līguma summas par projektēšanas un ar to saistīto pakalpojumu veikšanu, kam jābūt spēkā no būvdarbu uzsākšanas līdz akta par objekta pieņemšanu ekspluatācijā apstiprināšanas dienai.

5.2.Autoruzrauga pienākums ir ievērot šī Līguma noteikumus, tehniskās specifikācijas prasības, darbu izpildi regulējošo normatīvo aktu prasības un kompetento institūciju norādījumus.

5.3.Autoruzrauga pienākums ir vismas reizi nedēļā apsekot Būvobjektu un sniegt Pasūtītājam atskaites par Būvobjektā veiktajiem darbiem un to atbilstību Būvprojektam, pievienojot fotofiksācijas materiālus.

5.4.Autoruzraugam ir pienākums piedalīties visās būvsapulcēs būvniecības laikā.

5.5.Autoruzraugam ir tiesības pieprasīt un saņemt no Pasūtītāja Autoruzraudzības pakalpojumu izpildei nepieciešamo dokumentāciju.

5.6.Autoruzraugs ievēro informācijas konfidencialitāti, neizmanto to paša vai jebkuras trešās personas labā, neizpauž trešajām personām un nelieto citādi kā tikai Līgumā noteikto pienākumu izpildīšanas nodrošināšanai.

5.7.Autoruzraugs informē Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.

5.8.Pasūtītājs kontrolē Līguma izpildes gaitu.

**6.AUTORUZRAUDZĪBAS DARBU PIEŅEMŠANA – NODOŠANA**

Līgumā paredzētie Autoruzraudzības darbi tiek uzskatīti par izpildītiem brīdī, kad Pasūtītājs un Būvuzņēmējs ir parakstījuši saskaņā ar savstarpējo līgumu izpildīto darbu nodošanas – pieņemšanas aktu, būvobjekts nodots ekspluatācijā un Pasūtītājs ar Autoruzraugu parakstīja Autoruzraudzības darbu nodošanas – pieņemšanas aktu.

**7.LĪGUMA GROZĪŠANA UN IZBEIGŠANA**

7.1.Grozījumus Līgumā un Līguma dokumentos var izdarīt, Pusēm par to rakstiski vienojoties un ievērojot Publisko iepirkumu likuma regulējumu. Vienošanās tiek pievienota šim Līgumam kā neatņemama tā sastāvdaļa.

7.2.Līgumu var izbeigt, Pusēm par to rakstveidā vienojoties.

7.3.Pasūtītājam ir tiesības vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Autoruzraugu vismaz 3 (trīs) kalendāro dienu iepriekš, ja ir iestājies vismaz viens no šādiem gadījumiem:

7.3.1.Autoruzraugs neievēro likumīgus Pasūtītāja norādījumus vai arī atkārtoti nepilda kādas Līgumā noteiktās saistības vai pienākumus, un, ja Izpildītājs šādu neizpildi nav novērsis 5 (piecu) kalendāro dienu laikā pēc attiecīga rakstiska Pasūtītāja paziņojuma saņemšanas;

7.3.2.Autoruzraugs pārkāpj Latvijas Republikas spēkā esošos normatīvos aktus, kas attiecas uz Autoruzraudzību;

7.3.3.ja Autoruzraugam pasludināta maksātnespēja vai tā saimnieciskā darbība tiek izbeigta, pārtraukta vai apturēta.

7.4.Ja Pasūtītājs vienpusēji izbeidz Līgumu pamatojoties uz Līguma 7.3.1. vai 7.3.2.punktu Autoruzraugs maksā Pasūtītājam līgumsodu 10% (desmit procenti) no Līguma summas, kā arī sedz visus zaudējumus, kas radušies Pasūtītājam sakarā ar Līguma laušanu. Līgums tiek uzskatīts par izbeigtu 8. (astotajā) dienā no paziņojuma par Līguma izbeigšanu izsūtīšanas dienu (ierakstīta vēstule) uz Izpildītāja juridisko adresi.

7.5.Ja Līgums tiek izbeigts, Autoruzraugs 5 (dienu) kalendāro dienu laikā nodot Pasūtītājam visu dokumentāciju, kas saistīta ar Līguma izpildi, ja tāda ir Autoruzrauga rīcībā.

**8.PRETENZIJU UN STRĪDU IZSKATĪŠANAS KĀRTĪBA**

8.1.Visus strīdus, kas rodas izpildot Līgumu, Puses risina pārrunu ceļā.

8.2.Ja domstarpību atrisināšana tādā veidā nav iespējama, strīdi tiek risināti Latvijas Republikas normatīvajos aktos noteiktajā kārtībā, attiecīgas piekritības tiesā.

**9.PUŠU ATBILDĪBA**

9.1.Ja Autoruzraugs vai Pasūtītājs nav izpildījis kādu no Līguma noteikumiem, tad attiecīgā Puse atbild saskaņā ar Līgumu un Latvijas Republikas normatīvajiem aktiem.

9.2.Gadījumā, ja Autoruzraugs nepilda kādas Līgumā noteiktās saistības vai pienākumus, tas maksā Pasūtītājam līgumsodu 1% apmērā no Līguma summas par katru saistību vai pienākumu nepildīšanas dienu, bet kopā ne vairāk kā 10% no Līguma summas.

9.3.Gadījumā, ja Pasūtītājs, pretēji šī Līguma noteikumiem, neievēro maksājumu termiņus, tam jāmaksā Autoruzraugam līgumsods 1% apmērā no Līguma summas, par katru nokavēto dienu, bet ne vairāk kā 10% no Līguma summas.

9.4.Līguma 9.2.punktā minēto līgumsodu Pasūtītājs ir tiesīgs ieturēt no Autoruzraugam izmaksājamās Līguma summas.

9.5.Līgumsoda samaksa neatbrīvo Puses no saistību pilnīgas izpildes.

**10.CITI NOTEIKUMI**

10.1.Šis Līgums stājas spēkā ar tā parakstīšanas brīdi un ir spēkā līdz Pušu saistību izpildei.

10.2.Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.

10.3.Nevienai no Pusēm nav tiesību nodot savas tiesības un pienākumus trešajai personai bez otras Puses rakstiskās piekrišanas.

10.4.Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Autoruzraudzības darbu pieņemšanas - nodošanas aktu vai citus ar Līguma izpildi saistītos dokumentus ir Daugavpils pilsētas pašvaldības iestādes “Komunālās saimniecības pārvalde” vadītāja vietnieks Artūrs Džeriņš, mob. tālrunis 28356815, e-pasts arturs.dzerins@daugavpils.lv.

10.5.Autoruzrauga atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Darbu pieņemšanas - nodošanas aktu vai citus ar Līguma izpildi saistītos dokumentus ir Arhitektūrinženieru kompānija “Arhis” Sabiedrība ar ierobežotu atbildību valdes loceklis Igors Adlersbergs, tālr. 65427374, 65426349, e-pasts arhis@arhis.eu.

10.6.Visi Līguma grozījumi, papildinājumi un pielikumi ir Līguma neatņemamas sastāvdaļas.

10.7.Līgums sastādīts un parakstīts uz 4 (četrām) lapām 2 (divos) oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Autoruzrauga. Abiem Līguma eksemplāriem ir vienāds juridiskais spēks.

 Pielikumā: Tehniskā specifikācija (*oriģināls*), Finanšu piedāvājums (*kopija*), Tāme (*kopija*).

**11.PUŠU REKVIZĪTI**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”reģ.Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Izpildītājs:**Arhitektūrinženieru kompānija “Arhis” Sabiedrība ar ierobežotu atbildību reģ.Nr.40003000604, Raiņa iela 26b, Daugavpils, LV-5401AS “Swedbanka”, kods HABALV22,konts LV92HABA0551002650826Arhitektūrinženieru kompānija “Arhis” Sabiedrība ar ierobežotu atbildību valdes loceklis*(personiskais paraksts)* I.Adlersbergs |